Koht, kus terve maailm laseb end hellitada.  Baden-Baden asub looduslikult kaunis kohas Schwarzwaldi jalamil ning annab oma kuumaveeallikate, eksklusiivsete hotellide ja uhkete parkide ja aedadega stiilse raamistiku igale terviseprogrammile. Juba roomlased avastasid siinse 12 termaalveeallika tervendava väe ning ehitasid siia termid, mida võib veel tänapäevalgi imetleda. 2000 meetri sügavusest maa seest purskab kuuma  allikavett, mis hellitab kogu maailmast saabunud külastajaid moodsas Caracalla termis ja ajaloolises Rooma-Iiri Friedrichi termis. Kuni 68-kraadist vett kasutatakse kõikvõimalike teraapiate juures. Olgu tegu südame- või vereringehäirete, reuma või liigesevaludega, ainevahetus- või hingamisraskustega - Baden-Badeni allikad on igal juhul heaolu ja tervise allikad.